**Flom gir store variasjoner i sikten**

[23/05-2008] Ved en prøverunde til de fire faste overvåkingsstasjonene på Mjøsa 21. mai ble det konstatert meget store forskjeller i siktedypet.

Ved Brøttum var vannet svært grumset på grunn av flompåvirkningen fra de store tilløpselvene i nord, og siktedypet var bare 3,5 m. Størst siktedyp hadde Skreia-stasjonen med 16 m. Temperatursjiktningen var svak, spesielt ved Skreia. Overflatetemperaturen var her 5,3 °C. De andre stasjonene hadde overflatetemperaturer på 6,7 - 7,6 °C. Algemengdene er trolig små ennå. Dyreplanktonet hadde en normal sammensetning, og tettheten av mysis var relativt lav, men normal for årstiden.